ઈનબોક્સમાં આવેલા ન્યૂ મેઈલ્સ પર એક નજર દોડાવી લીધી. મલ્હારનો એકેય મેસેજ નહોતો. પણ એ કંઈ વિચારે એ પહેલાં જ ફેઈસબૂકની ચેટિંગ વિંડોમાં મેસેજ આવી ગયો. ‘હાય, ગુલાલ ગુડ મોર્નિંગ! મલ્હારના મેસેજથી ગુલાલની મોર્નિંગ ખરેખર ગુડ થઈ ગઈ હતી. પણ ગુલાલે મેસેજનો જવાબ આપવામાં જાણી જોઈને વાર કરી. મલ્હાર એના મનની અધિરતા જાણી ન જાય એટલા માટે જ. એણે એના મનના ઉમંગને દાબી દેતાં સાવ ખોટો પ્રતિભાવ આપ્યો, ‘હેલ્લો !’